Uvil Zajmi

**Uvil Zajmi** (Tiranë, 23 maj 1955), gazetar sportiv shqiptar, publicist me botime, artikuj të ndryshëm, opinionist televiziv, botues librash me temë sportive, etj. Është fitues i Çmimit "*Anton Mazreku*". Nga viti 1974 deri me 1996, ka qenë arbitër futbolli, pastaj drejtues i komisionit të arbitrave në FSHF, dhe në vazhdim anëtar i komisioneve të arbitrave, delegat dhe vëzhgues i Fshf-së në aktivitet kombëtare zyrtare të saj. Aktualisht punon në Ministrinë e Arsimit, Sportit dhe Rinisë.

## Karriera 
Ndonëse djali i një piktori të famshëm, jeta, karriera e tij do të jetë e lidhur me sportin. Nga periudha e viteve 1974-1996, ai do jetë një ndër arbitrat-asistentët sistematikë e të njohur në aktivitetet zyrtare. Gjatë karrierës së tij ka drejtuar mbi 35 takime si arbitër kryesor në Kategorinë e Parë dhe mjaft të tjera në ato inferiore. Në vitin 1992, zgjidhet asistent i FIFA-s duke qenë i pranishëm në disa ndeshje ndërkombëtare, në Itali, Zvicër, Slloveni, etj. Arbitër i Kolegjumit të Tiranës, do të ndahej me arbitrimin, në vitin 1996, për të marrë detyrën e Përgjegjesit të Sektorit të Arbitrave në Federatën Shqiptare të Futbollit, ku qëndroi deri në vitin 2006. Gjatë viteve në FSHF, si koordinator i komisioneve të arbitrave asistentëve dhe kolegjumeve në rrethe, ai ka dhën një ndihmesë e kontribut të madh në transformimin e këtij sektori, në nivele bashkëkohore në hartimin e projekteve, programeve, afrimin dhe përgatitjen e arbitrave të rinj, në bashkëpunim me federatat homologe, kryesisht të Shoqatës së Arbitrave Italianë dhe Fifa-n e Uefa-n.

## Eksperienca profesionale 
I diplomuar në Fakultetin Filologjik, dega Histori, ai ka qenë bashkëpunëtor për shumë vite më Radio Tiranën. Pastaj si *opinionist televiziv*, *moviolist*, *drejtues i emisionit “Botërorit 2012”, në RTVSH*. Si gazetar e ka filluar në vitin 1993 si bashkpëpunëtor me të përditshmen “*Gazeta Shqiptare*”. Deri në vitin 1995, për të kaluar si redaktor i faqes sportive te gazeta “*Albania*”, ku qëndroi deri në vitin 1997. Aktiviteti i tij, është i shtrirë në tema kryesisht sportive, me botime në të gjitha gazetat kryesisht ato sportive, “*Sporti*", “*Sport Expres*”, “*Panorama Sport*”, por edhe në gazetat e tjera kryesore të vendit me shkrime, artikuj nostalgjkë për Tiranën dhe Shqipërinë e viteve 70-të. Bashkëpunimi i tij ka qenë aktiv edhe me median e huaj, kryesisht ato italiane, si revista e njohur “**Guerin Sportivo**", si bashkëpunotur në shumë vite në pasqyrmin e sportit shqiptra, futbollit kryesisht në faqet e saj. Eshtë botues I revistët “*Inter*”, dhe njëkohëisht fitues i *Çmimit “Anton Mazreku”* për interrvistën realizuar me *Ronaldon “Fenomenin”* në vitin 1998. Prej vitesh punon në Drejtorinë e Sportit, pranë *Ministrisë së Arsimit Sportit dhe Rinisë*.    
 
## Botimet 
Aktiv edhe në fushën e botimeve, në vitet e fundi ai ka botuar tre libra voluminozë me temë sportive, ”*Emocione 1*”, “*Emocione 2*” dhe “*Emocione 3*”. Në to ai ka vendosur sportistë, djem, vajza, figura të rëndësishme të sportit kombëtar, protagonistë në disiplina të ndryshme sportive. Mbi 60 personazhe, karriera, jeta e tyre familjare, histori të skuadrave legjendare shqiptare shoqëruar me foto të kohës. 

## Burime 
Disa nga intervistat te tij mund ti gjeni ne:

http://www.panorama.com.al/sport/uvil-zajmi-si-i-caktonim-gjyqtaret-ne-1997-en-nen-gryken-e-armeve/

http://www.panorama.com.al/speciale-nga-uvil-zajmi-normat-fizike-si-torture-e-nje-brezi-te-tere-ja-hilet-qe-benin-sportistet/

https://www.voal.ch/tag/uvil-zajmi/

https://tirona.website/tag/uvil-zajmi/ 

https://tirona.website/tag/uvil-zajmi/  

## Referencat